PATVIRTINTA

Jonavos pradinės mokyklos

direktoriaus 2017 m. vasario 28 d.

įsakymu Nr.V1-29

**JONAVOS PRADINĖS MOKYKLOS VALYTOJO**

**PAREIGYBĖS APRAŠYMAS**

**I. PAREIGYBĖ**

1. Jonavos pradinės mokyklos valytojas (toliau – valytojas) pareigybė yra priskiriama paslaugų sektoriaus darbuotojų grupei.

2. Pareigybės lygis – D.

3. Pareigybės paskirtis – patalpų tvarkymas.

4. Pareigybės pavaldumas – valytojas tiesiogiai pavaldus Jonavos pradinės mokyklos direktoriui ir ūkvedžiui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Valytojui netaikomi išsilavinimo ar profesinės kvalifikacijos reikalavimai.

6. Savo darbe vadovautis mokyklos nuostatais, vidaus darbo tvarkos taisyklėmis, mokyklos direktoriaus įsakymais.

7. Išmanyti:

7.1. dezinfekcijos ir plovimo priemonių paskirtį ir koncentraciją;

7.2. higienos reikalavimus;

7.3. įrengimų paskirtį ir eksploatacijos reikalavimus;

7.4. darbo, priešgaisrines saugos ir elektrosaugos reikalavimus.

8. Būti pareigingam, darbščiam, sąžiningam, gebėti bendrauti.

**III. ŠIAS PAREIGAS EINANČIO DARBUOTOJO FUNKCIJOS**

9. Valyti mokyklos patalpas vadovaujantis Jonavos pradinės mokyklos patalpų ir inventoriaus valymo ir dezinfekavimo tvarkos aprašu.

10. Dirbti pagal patvirtintą darbo grafiką.

11. Valyti direktoriaus įsakymu paskirtus valymo plotus.

12. Valyti klases ir dulkes klasėse nuo paviršių po paskutinės pamokos ir pakartotinai po būrelio veiklos.

13. Sporto salę vėdinti ir valyti drėgnu būdu po kiekvienos pamokos, valyti dulkes nuo paviršių.

14. Laistyti paskirtuose plotuose auginamas gėles.

15. Valyti langus laikantis darbų saugos reikalavimų du kartus per metus. Pagal reikalą ir dažniau.

16. Taupyti vandenį ir elektros energiją.

17. Vykdyti mokyklos direktoriaus, ūkvedžio pavedimus.

**IV. ATSAKOMYBĖ**

18.Valytojos atsako už paskirtų patalpų švarą ir tvarką.

19. Valytojas už savo pareigų nevykdymą ar netinkamą vykdymą atsako Lietuvos Respublikos įstatymais nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku:

...................................

(parašas)

...................................

(vardas, pavardė)

....................................

( data)